b"\n_START_ARTICLE_\nConstruccions de pedra seca II (la Floresta)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una cabana de vinya encarada cap a l'est, al costat d'un gran pi, com era costum d'ubicar-les en l'\xc3\xa8poca. Est\xc3\xa0 feta a base de carreus de pedra sense desbastar, la peculiartitat d'aquesta construcci\xc3\xb3 \xc3\xa9s que ja no \xc3\xa9s pedra seca sin\xc3\xb3 que totes les pedres han estat unides amb ciment. T\xc3\xa9 una entrada lleugerament despla\xc3\xa7ada cap a la dreta. Al seu interior, del que era la cabana original, nom\xc3\xa9s hi trobem la llar de foc._NEWLINE_Aquesta construcci\xc3\xb3 de pedra seca destaca per la seva bona conservaci\xc3\xb3. El seu propietari n'ha reformat el seu interior per a poder-la utilitzar com a habitatge ocasional o b\xc3\xa9 petites estades."